Source: http://dbonline.ro/punct-ochit-punct-lovit-csm-targoviste-invins-stiinta-bacau-lupta-pentru-podiumul-diviziei-a1/
Timestamp: 2020-06-03 00:54:29+00:00

Document:
Punct ochit, punct lovit! CSM Târgoviște a învins Știința Bacău în lupta pentru podiumul Diviziei A1 | DBONLINE
Acasă Sport Punct ochit, punct lovit! CSM Târgoviște a învins Știința Bacău în lupta...
Punct ochit, punct lovit! CSM Târgoviște a învins Știința Bacău în lupta pentru podiumul Diviziei A1
Victorie prețioasă pentru echipa de volei feminin a Clubului Sportiv Municipal Târgoviște în campionat! Aseară, pe teren propriu, formația dâmbovițeană și-a arătat valoarea adevărată și a învins-o pe Știința Bacău, cu 3-1, într-un joc ce a contat pentru etapa a 16-a a Diviziei A1.
Succesul este unul important pentru sportivele lui Luka Valerijan, atâta timp cât acestea au ca obiectiv clasarea pe ultima treaptă a podiumului la finalul sezonului. Cum pe locul 3 se luptă cu Bacăul, victoria de aseară a fost esențială pentru Diana Calotă et comp. Cu Sara Klisura și Jelena Alajbeg în formă maximă, CSM a intrat în posesia tuturor punctelor puse în joc, iar cele două jucătoare și-au trecut în cont câte 24 de puncte. Astfel, târgoviștencele au început în forță meciul, iar după primele două seturi disputate aveau 2-0. În schimb, în manșa a treia, pe o relaxarea dâmbovițencelor, Știința a redus din handicap. În schimb, în setul al patrulea, CSM a fost din nou la înălțime, câștigându-l cu 25-22. După succesul cu Știința, formația târgovișteană se menține pe locul 3 cu 27 de puncte, dar în același timp s-a distanțat la 6 puncte de Bacău. CSM va întâlni etapa viitoare, în deplasare, pe CSM Lugoj.
Știința: M. Șipoș 1, D. Rogojinaru 9, A. Otasevic 10, A. Cazacu 20, K. Guncheva 4, S. Koleva 12, G. Faleș 11.

References: CSM 
 CSM 
 CSM 
 CSM 
 CSM 
 CSM 
 CSM